St. Olav domkirke (Trondheim)

St. Olav domkirke er Trondheim katolske stifts domkirke. Den ble innviet 19. november 2016. Dette kirkebygget erstattet et kirkebygg reist i 1973, som ble revet fordi det var for lite og i dårlig stand.https://www.nrk.no/trondelag/trondelag-har-fatt-ny-domkirke-1.13235025

 Arkitekt og byggherre 
I 2009 opprettet biskop Bernt Ivar Eidsvig en byggekomité, ledet av sogneprest (pater) Egil Mogstad.Jon Thomas Kringlebotn, «Trondheim: Planer for ny kirke», Katolske nettsider, 12.03.2010 I mai 2010 kunngjorde Eidsvig at Eggen Arkitekter AS i Trondheim hadde fått oppdraget med å tegne den nye kirken.«Bygger ny katolsk kirke», NRK Trøndelag, 25.05.2010 Programmet for det nye kirkebygget fastsatte at kirken skulle ha "én fot i Oldkirken og én i det 21.århundre".

Arkitektfirmaet kalte sitt vinnerutkast for «Trinitas». Utkastet omfattet også menighetslokaler i tilknytning til kirkebygget.

 Kirkebygget 
miniatyr|upright|Klokketårnet fotografert fra vest. Nidarosdomen i bakgrunnen.
Hele bygget er oppført i ensartet murstein. Takkonstruksjonen er av tre og stål. Klokketårnet er frittstående, og inneholder seks kirkeklokker, som ble vigslet av biskop Eidsvig  29. juli 2016.Vigslingen filmet av Jan Erik Kofoed. Youtube Tårnet prydes av et to og et halvt meter høyt kors som står på en globe. Korset og globen er av forgylt kobber. Kirken har form som basilika, med hevet midtrom og sideskip skilt fra hovedrommet med seks søyler på hver side. Lys slipper inn gjennom vinduer i klerestoriet. Interiøret er eldre og består blant annet av utskåret antikk skriftestol, krusifikser og ornamentert alter. I en omtale i Morgenbladet beskrev Gaute Brochmann bygget som kjølig og enkelt i utformingen.Brochmann, Gaute: For fast en borg. Morgenbladet, 23. desember 2016, s. 50 Kirkens utseende er inspirert av den antikke basilikaen Santa Sabina i Roma.

På vestsiden av selve kirken ligger et menighetssenter med plass også for katekese og kontorer.

 Referanser 

Kategori:Trondheim katolske bispedømme
Kategori:Kirker i Trondheim
Kategori:Olav den hellige
Kategori:Katolske katedraler i Norge
Kategori:Norske kirker fra 2016
Kategori:Kalvskinnet